Diari Oficial de la Generalitat Valenciana


Sumari del DOGV 8731, del 03-02-2020 (2020/23)

Notificació de la sentència dictada en el judici verbal número 231/2019.
------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/23


Organisme emissor
:   Jutjat de Primera Instància i Instrucció Número 7 d'Alzira

Tipus de document
:   Edicte

Notificació de la sentència dictada en el judici verbal número 231/2019. [2020/23]  
De: Comunitat de Propietaris de l'immoble situat al carrer Castelló, número 22, de Carcaixent.  
Procuradora: Desamparados E. Chelvi Peña.  
Contra: Cristóbal Romero Andrés.  
Procurador/a:  
Antonio Benavent Beneyto, lletrat de l'Administració de justícia del Jutjat de Primera Instància número 7, certifique que en les actuacions a què s'ha fet referència s'ha dictat la resolució que, copiada en la part que interessa, diu el següent:  
  
«Sentència número 124/2019  
Alzira (València), 10 de desembre de 2019  
Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira, he vist les presents actuacions de judici verbal número 231/2019, seguides davant d'aquest jutjat a instàncies de la Comunitat de Propietaris de l'immoble situat al carrer Castelló, número 22, de Carcaixent, representada per la procuradora Amparo Chelvi Peña i assistida per la lletrada Concepción Candel, contra Cristóbal Romero Andrés, en situació processal de rebel·lia, sobre execució d'obra de reparació, i sobre la base del següent:  
Dispositiva  
Estime íntegrament la demanda formulada per la Comunitat de Propietaris de l'immoble situat al carrer Castelló, número 22, de Carcaixent, representada per la procuradora Amparo Chelvi Peña contra Cristóbal Romero Andrés, en situació processal de rebel·lia, i efectue els pronunciaments següents:  
1. Condemne el demandat a efectuar la reparació de les deficiències que consten en el document número 2 de la demanda.  
2. En el cas que no es procedisca a la reparació, es valoren les obres necessàries per a reparar les deficiències en 4.573,80 euros.  
3. S'imposen al demandat les costes processals originades en el present judici.  
Notifiqueu aquesta resolució a les parts i feu-los saber que, contra aquesta, es pot interposar un recurs d'apel·lació, que s'ha d'interposar en el termini de 20 dies davant de l'Audiència Provincial de València.  
De conformitat amb el que determina la disposició addicional 15a de la Llei orgànica del poder judicial, introduïda per la Llei orgànica 1/2009 de 3 de novembre, per a admetre a tràmit el recurs d'apel·lació, serà un requisit imprescindible que en interposar-lo s'haja consignat en l'entitat Santander, en el «compte de depòsits i consignacions» d'aquest jutjat i procediment, la suma de cinquanta euros (50 ?), per a la qual cosa s'ha de fixar com a concepte: depòsit per a recórrer.  
Igualment, per a presentar un recurs d'apel·lació, s'ha d'abonar amb caràcter previ la taxa judicial estatal que estableixen els articles 2 apartat e, 5 apartat f, 6, 7 i 8 de la Llei 10/2012, de 20 de novembre, mitjançant el model 696 que estableix l'Ordre HAP/2662/2012, de 13 de desembre (BOE 15.12.2012), excepte les exempcions objectives i subjectives previstes en l'art. 4 de la llei esmentada.  
Aquesta és la meua sentència, que pronuncie, mane i signe, Amparo Bolinches Fenollosa, magistrada titular del Jutjat de Primera Instància i Instrucció número 7 d'Alzira. En done fe.»  
Publicació. La sentència anterior ha sigut pronunciada, llegida i publicada per la magistrada que la subscriu, mentre es trobava en el dia de la data, amb la meua assistència, celebrant audiència pública. En done fe.  
Atés que es desconeix el domicili o la residència actuals de la part demandada, per provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació del present edicte en el tauler d'anuncis del jutjat i, si és el cas, en el Diari Oficial de la Generalitat Valenciana per a portar a efecte la diligència de notificació al demandat rebel i en ignorat parador Cristóbal Romero Andrés.  
  
Alzira, 2 de gener de 2020.- El lletrat de l'Administració de justícia: Antonio Benavent Beneyto.